Návrh

ZÁKON
	
z ... 2026,

[bookmark: _Hlk83985083]ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov 

Národná rada Slovenskej republiky sa uzniesla na tomto zákone:

Čl. I

Zákon č. 435/2000 Z. z. o námornej plavbe v znení zákona č. 581/2003 Z. z., zákona č. 97/2007 Z. z., zákona č. 395/2008 Z. z., zákona č. 278/2009 Z. z., zákona č. 440/2010 Z. z., zákona č. 152/2014 Z. z., zákona č. 259/2015 Z. z., zákona č. 125/2016 Z. z., zákona č. 56/2018 Z. z., zákona č. 177/2018 Z. z., zákona č. 236/2019 Z. z., zákona č. 366/2020 Z. z., zákona č. 187/2022 Z. z., zákona č. 171/2024 Z. z., zákona č. 318/2025 Z. z. a zákona č. .../2027 Z. z. (p. t. 1446) sa mení a dopĺňa takto:

1. V § 4 ods. 1 písm. n) sa slová „čierneho zoznamu alebo sivého zoznamu“ nahrádzajú slovami „zoznamu s nízkou alebo strednou úrovňou výkonnosti“ a na konci sa pripájajú tieto slová: „ak sa Slovenská republika nachádza v zozname s nízkou úrovňou výkonnosti alebo dva po sebe nasledujúce roky na zozname so strednou úrovňou výkonnosti,“.

2. V § 4 sa odsek 2 dopĺňa písmenom af), ktoré znie:

„af)	informuje Európsku komisiu o počte vykonaných kontrol podľa § 5 a 5b, pričom pri každej kontrole uvedie dátum a miesto kontroly a identifikačné číslo námornej lode pridelené Medzinárodnou námornou organizáciou.“.

3. V § 4 ods. 7 sa slovo „sedem“ nahrádza slovom „deväť“.

4. [bookmark: _GoBack]V § 5 ods. 2 sa vypúšťajú slová „a výstavby“ a na konci sa pripájajú tieto vety: „Ak je to potrebné, poverený zamestnanec si môže na vykonávanie štátneho dozoru prizvať odborníka poverenej uznanej klasifikačnej spoločnosti (ďalej len „odborník“). Povereným zamestnancom ani odborníkom nemôže byť osoba, ktorej záujem je v rozpore s cieľom objektívneho štátneho dozoru. Odborník musí mať ukončené vysokoškolské vzdelanie druhého stupňa, odbor námorná navigácia, strojný odbor alebo iný odbor technického zamerania a trojročnú prax v oblasti prevádzky námorných lodí.“.

5. V § 5 ods. 3 sa slovo „má“ nahrádza slovami „a odborník majú“.

6. V § 5 ods. 5 sa za slovo „zamestnancovi“ vkladajú slová „a odborníkovi“, slovo „mu“ sa nahrádza slovom „im“ a za slovo „zamestnanec“ sa vkladajú slová „alebo odborník“.

7. V § 5 sa za odsek 5 vkladá nový odsek 6, ktorý znie:

„(6) Poverený zamestnanec alebo odborník pri overovaní súladu skutočného stavu námornej lode s vydanými lodnými listinami posudzuje najmä riziká vyplývajúce zo záznamov o nesúlade a nedostatkoch vyplývajúcich z vykonaného štátneho dozoru a technických prehliadok, zo správ o bezpečnostnom vyšetrovaní, z oznámení o zadržaní námornej lode alebo zákaze jej prevádzky vydaných prístavným orgánom a z presiahnutia ministerstvom určenej miery nedostatkov zistených pri štátnej prístavnej kontrole.“.

Doterajšie odseky 6 až 10 sa označujú ako odseky 7 až 11.

8. V § 5 ods. 7 sa za slová „prepravovaného nákladu,“ vkladajú slová „vypracuje správu o výsledku štátneho dozoru a“.

9. V § 5 ods. 9 a 10 sa slová „odseku 7“ nahrádzajú slovami „odseku 8“.

10. V § 5 ods. 11 sa slová „odseku 9“ nahrádzajú slovami „odseku 10“.

11. V § 9 ods. 6 písm. b) sa na konci pripájajú tieto slová: „a informácie o osvedčeniach podľa § 13 ods. 9 zákona“.

12. V § 13 ods. 16 tretej vete sa za slovo „vykonať“ vkladajú slová „po overení súladu skutočného stavu námornej lode s vydanými lodnými listinami“.

13. V § 17 ods. 3 písm. e) sa slová „štátneho prístavného dozoru“ nahrádza slovami „štátnej prístavnej kontroly“.

14. V § 20 ods. 1 sa vypúšťa písmeno am).

Doterajšie písmená an) až bm) sa označujú ako písmená am) až bl).

15. V § 20 sa odsek 2 dopĺňa písmenom d), ktoré znie: 

„d) správy o predchádzajúcich inšpekciách štátnej prístavnej kontroly.“.

16. V § 23 ods. 5 sa slová „§ 5 ods. 7“ nahrádzajú slovami „§ 5 ods. 8“.

17. § 26a vrátane nadpisu sa vypúšťa.

Poznámky pod čiarou k odkazom 6c a 6d sa vypúšťajú.

18. V § 26b ods. 1 druhej vete sa na konci bodka nahrádza čiarkou a pripájajú sa tieto slová: „najneskôr jeden mesiac pred uplynutím doby, na ktorú bol vstup zamietnutý , inak sa lehota na rozhodnutie o zrušení príkazu na zamietnutie vstupu môže predĺžiť najviac o jeden mesiac odo dňa doručenia žiadosti.“.

19. V § 26b ods. 5 sa slovo „alebo“ pred slovom „prevádzkovateľ“ nahrádza čiarkou a za slová „prevádzkovateľ námornej lode“ sa vkladajú slová „alebo zástupca vlastníka alebo prevádzkovateľa námornej lode“.



20. V § 26b sa vypúšťa odsek 6.

Doterajšie odseky 7 až 10 sa označujú ako odseky 6 až 9.

21. V § 26b sa za odsek 7 vkladá nový odsek 8, ktorý znie:

„(8) Prevádzkovateľ námornej lode alebo veliteľ námornej lode zabezpečí, aby bol v prevádzkovom pláne vymedzený dostatočný čas na vykonanie rozšírenej inšpekcie. Námorná loď zostáva v prístave až do ukončenia rozšírenej inšpekcie; tým nie sú dotknuté kontrolné opatrenia z bezpečnostných dôvodov.“.

Doterajšie odseky 8 a 9 sa označujú ako odseky 9 a 10.

22. V § 26b ods. 10 sa vypúšťajú slová „a § 26a“.

23. V § 28a odsek 1 znie:

„(1) Znečisťujúcimi látkami sú ropné látky, škodlivé kvapalné látky, škodlivé látky v balenej forme, odpadová voda z námornej lode, odpad z námornej lode a zvyšky zo systémov na čistenie výfukových plynov,7a) plastové granuláty7b) a stratené kontajnery.1b)“.

Poznámky pod čiarou k odkazom 7a a 7b znejú:

„7a)	Prílohy I až VI Medzinárodného dohovoru o zabránení znečisťovania z lodí z roku 1973 (Dohovor MARPOL) v znení neskorších predpisov (oznámenie Ministerstva zahraničných vecí a európskych záležitostí Slovenskej republiky č. 230/2025 Z. z. a oznámenie Ministerstva zahraničných vecí a európskych záležitostí Slovenskej republiky č. 231/2025 Z. z.).
7b) 	Nariadenie Európskeho parlamentu a Rady (EÚ) 2025/2365 z 12. novembra 2025 o predchádzaní úniku plastového granulátu s cieľom znížiť znečistenie mikroplastmi (Ú. v. EÚ L, 2025/2365, 26.11.2025).“.

24. V § 28a odseky 5 a 6 znejú:

„(5) Vypúšťanie znečisťujúcich látok z námornej lode sa nepovažuje za porušenie odseku 3, ak vypúšťanie 
a) ropnej látky spĺňa požiadavky ustanovené v medzinárodnej zmluve,7f)
b) škodlivej kvapalnej látky spĺňa požiadavky ustanovené v medzinárodnej zmluve,7g)
c) škodlivej látky v balenej forme spĺňa požiadavky ustanovené v medzinárodnej zmluve,7h)
d) odpadovej vody z námornej lode spĺňa požiadavky ustanovené v medzinárodnej zmluve,7i)
e) odpadu z námornej lode spĺňa požiadavky ustanovené v medzinárodnej zmluve,7j)
f) zvyškov zo systémov na čistenie výfukových plynov spĺňa požiadavky ustanovené v medzinárodnej zmluve7k) a rezolúcii Medzinárodnej námornej organizácie MEPC.340(77).

(6) Ministerstvo nahlasuje do elektronického systému zriadeného Európskou komisiou
a)	opatrenie, ktoré prijalo na základe výstrahy zaslanej zo satelitnej služby CleanSeaNet alebo dôvod jeho neprijatia, a to bezodkladne po prijatí opatrenia alebo rozhodnutia o neprijatí opatrenia a 
b)	sankcie uložené podľa § 60 ods. 1 písm. d), ods. 3 písm. f) alebo písm. g) alebo ods. 5 písm. g), h) alebo písm. i), a to bezodkladne a každoročne do 30. júna, ak bezprostredne predchádzajúci kalendárny rok sa sankcie uložili; informácie o sankciách obsahujúce osobné údaje sa anonymizujú.“.

Poznámky pod čiarou k odkazom 7f až 7k znejú:

„7f)	Príloha I kapitola 1 pravidlo 4, kapitola 3 časť C pravidlo 15 a kapitola 4 časť C pravidlo 34 Medzinárodného dohovoru o zabránení znečisťovania z lodí z roku 1973 (Dohovor MARPOL) v znení neskorších predpisov (oznámenie Ministerstva zahraničných vecí a európskych záležitostí Slovenskej republiky č. 230/2025 Z. z. a oznámenie Ministerstva zahraničných vecí a európskych záležitostí Slovenskej republiky č. 231/2025 Z. z.).
7g)	Príloha II kapitola 1 pravidlo 3 a kapitola 5 pravidlo 13 Medzinárodného dohovoru o zabránení znečisťovania z lodí z roku 1973 (Dohovor MARPOL) v znení neskorších predpisov (oznámenie Ministerstva zahraničných vecí a európskych záležitostí Slovenskej republiky č. 230/2025 Z. z. a oznámenie Ministerstva zahraničných vecí a európskych záležitostí Slovenskej republiky č. 231/2025 Z. z.).
7h)	Príloha III pravidlo 8.1 Medzinárodného dohovoru o zabránení znečisťovania z lodí z roku 1973 (Dohovor MARPOL) v znení neskorších predpisov (oznámenie Ministerstva zahraničných vecí a európskych záležitostí Slovenskej republiky č. 230/2025 Z. z. a oznámenie Ministerstva zahraničných vecí a európskych záležitostí Slovenskej republiky č. 231/2025 Z. z.).
7i) 	Príloha IV kapitola 1 pravidlo 3 a kapitola 3 pravidlá 11.1 a 11.3 Medzinárodného dohovoru o zabránení znečisťovania z lodí z roku 1973 (Dohovor MARPOL) v znení neskorších predpisov (oznámenie Ministerstva zahraničných vecí a európskych záležitostí Slovenskej republiky č. 230/2025 Z. z. a oznámenie Ministerstva zahraničných vecí a európskych záležitostí Slovenskej republiky č. 231/2025 Z. z.).
7j) 	Príloha V pravidlá 4, 5, 6.1, 6.2 a 7 Medzinárodného dohovoru o zabránení znečisťovania z lodí z roku 1973 (Dohovor MARPOL) v znení neskorších predpisov (oznámenie Ministerstva zahraničných vecí a európskych záležitostí Slovenskej republiky č. 230/2025 Z. z. a oznámenie Ministerstva zahraničných vecí a európskych záležitostí Slovenskej republiky č. 231/2025 Z. z.).
7k) 	Príloha VI kapitola 1 pravidlá 3.1 a 4 a kapitola 3 pravidlá 14.1, 14.4, 14.6 Medzinárodného dohovoru o zabránení znečisťovania z lodí z roku 1973 (Dohovor MARPOL) v znení neskorších predpisov (oznámenie Ministerstva zahraničných vecí a európskych záležitostí Slovenskej republiky č. 230/2025 Z. z. a oznámenie Ministerstva zahraničných vecí a európskych záležitostí Slovenskej republiky č. 231/2025 Z. z.).“.

25. V § 28a sa vypúšťa odsek 7.

26. V § 41 ods. 17 sa za slovo „viazaná, 14c)“ vkladajú slová „má zavedený systém riadenia kvality v súlade s medzinárodnými normami kvality na posudzovanie zdravotnej spôsobilosti člena lodnej posádky“.

27. V § 60 sa za odsek 7 vkladá nový odsek 8, ktorý znie:

„(8) Pri určení výšky pokuty podľa odseku 1 písm. d), odseku 3 písm. f) alebo odseku 5 písm. g) sa prihliada aj na
a) druh, závažnosť a trvanie protiprávneho konania a mieru zavinenia alebo pochybenia osoby zodpovednej za vypúšťanie znečisťujúcej látky z námornej lode,
b) škodu spôsobenú vypúšťaním znečisťujúcej látky z námornej lode na životnom prostredí alebo na ľudskom zdraví,
c) finančnú spôsobilosť osoby zodpovednej za vypúšťanie znečisťujúcej látky z námornej lode,
d) získaný alebo očakávaný majetkový prospech z protiprávneho konania pre osobu zodpovednú za vypúšťanie znečisťujúcej látky z námornej lode,
e) opatrenie prijaté osobou zodpovednou za vypúšťanie znečisťujúcej látky z námornej lode na zabránenie vypúšťaniu znečisťujúcej látky z námornej lode alebo na zmiernenie jej vplyvu na životné prostredie alebo na ľudské zdravie,
f) úroveň spolupráce osoby zodpovednej za vypúšťanie znečisťujúcej látky z námornej lode s príslušným orgánom vrátane konania zameraného na obchádzanie alebo marenie kontroly alebo iného vyšetrovania príslušným orgánom a
g) predchádzajúce protiprávne konanie týkajúce sa vypúšťania znečisťujúcej látky z námornej lode osoby zodpovednej za vypúšťanie znečisťujúcej látky z námornej lode.“.

Doterajšie odseky 8 a 9 sa označujú ako odseky 9 a 10.

28. Za § 66a sa vkladá § 66b, ktorý vrátane nadpisu znie:

„§ 66b
Zrušovacie ustanovenie účinné od 6. júla 2027

Zrušuje sa vyhláška Ministerstva dopravy, pôšt a telekomunikácií Slovenskej republiky č. 438/2008 Z. z. ktorou sa ustanovujú pravidlá vypúšťania znečisťujúcich látok z námorných lodí do mora.“.

29. V prílohe č. 1 piaty bod znie:

„5.	Smernica Európskeho parlamentu a Rady 2005/35/ES zo 7. septembra 2005 o presadzovaní medzinárodných noriem týkajúcich sa znečisťovania mora z lodí a o zavedení správnych sankcií za trestné činy v oblasti znečistenia v platnom znení (Ú. v. EÚ L 255, 30. 9. 2005).“.

30. Príloha č. 1 sa dopĺňa dvadsiatym druhým bodom až dvadsiatym štvrtým bodom, ktoré znejú:

„22.	Smernica Európskeho parlamentu a Rady (EÚ) 2024/3099 z 27. novembra 2024, ktorou sa mení smernica 2009/16/ES o štátnej prístavnej kontrole (Ú. v. EÚ L, 2024/3099, 16.12.2024).
23. 	Smernica Európskeho parlamentu a Rady (EÚ) 2024/3100 z 27. novembra 2024, ktorou sa mení smernica 2009/21/ES o plnení povinností vlajkového štátu (Ú. v. EÚ L, 2024/3100, 16.12.2024).
24. 	Smernica Európskeho parlamentu a Rady (EÚ) 2024/3101 z 27. novembra 2024, ktorou sa mení smernica 2005/35/ES, pokiaľ ide o znečisťovanie z lodí a zavedenie správnych sankcií za porušenia (Ú. v. EÚ L, 2024/3101, 16.12.2024).“.



Čl. II

Tento zákon nadobúda účinnosť 6. júla 2027.
6

